Ли Кашин фонды

Ли Кашин фонды (Li Ka Shing Foundation, 李嘉誠基金會) — 1980 йылда бизнесмен һәм филантроп (мохтаждарға ярҙам итеүсе) Ли Кашин Гонконгта нигеҙләгән хәйриә һәм венчур ойошмаһы. Медицина, белем алыу һәм мәҙәниәт проектарын, социаль эшҡыуарлыҡ программаларын инвестициялау менән шөғөлләнә, тәбиғәт ғәрәсәттәренән зыян күргәндәргә ярҙам итә. Фондты Ли Кашиндың элекке дуҫы, миллиардер Солина Чау ханым етәкләй. Ул да «Skype», «Facebook», «Spotify», «Waze», «Siri», «DeepMind», «Summly», «BitPay», «Bitstrips» һәм башҡа технологик проектарға аҡса һалған һәм фондтың инвестицион ҡанаты булған «Horizons Ventures» компанияһына етәкселек итә . Фондтың штаб-квартираһы Чхёнкхон-сентер исемле күп ҡатлы йортта урынлашҡан.

Ли Кашин фонды үҙенең проектарын Гонконгта, Ҡытайҙа, Тайванда, Японияла, Һиндостанда, Сингапурҙа, Австралияла, Бөйөк Британияла, Америка Ҡушма Штаттарында, һәм Канадала тормошҡа ашырған.

 Тарихы 
Бала сағында ярлылыҡ һәм ауырыуҙар кисергән, тейешле белем алмаған Ли Кашин, байып киткәс, мохтаждарға ярҙам итә башлай һәм филантроп булып танылыу ала. Уның бер интервьюһында әйткән һәм тиҙ арала киң таралған һүҙҙәре быға яҡшы аңлатма бирә: «Киләсәк күп нәмәнән тора, әммә ул кешеләрҙең йөрәктәрендә һәм уйҙарында тыуа. Шуның өсөн үҙ маҡсаттарыңа ирешеүҙе генә түгел, ә бөтә кешелек донъяһының ғүмере тураһында ла уйларға кәрәк».

1980 йылда Ли Кашин үҙ исемендәге хәйриә фонды ойоштора, ул Төньяҡ Американың һәм Көнсығыш Азияның дауаханаларына һәм университеттарына миллионлаған доллар аҡса күсерә. Мәҫәлән, 1981 йылда уҡ фонд Шаньтоу университетын төҙөүгә 3 миллион доллар бүлә, аҙаҡтан Сингапур менеджмент университетына (аҙаҡтан ул Ли Кашин исемен ала), Сингапур милли университетына, медицина факультеты Ли Кашин исемен йөрөткән Гонконг университетына, Берклиҙағы Калифорния Һәм Альберт университеттарына ҙур суммалар бирелә. Шулай уҡ Ли Кашин Һинд океанындағы цунами (2004), үҙенең тыуған Чаочжоу ҡалаһындағы (2006) һыу баҫыу һәм Сычуань ер тетрәүе (2008) зыян китергән кешеләргә ярҙам ҡулын һуҙа, дарыуҙар һәм бик кәрәкле әйберҙәр ала, йорттарҙың һәм коммуникацияларҙы тергеҙеүҙе финанслай. 2009 йылда Ли Шанхайҙағы «ЭКСПО-2010» Бөтә донъя күргәҙмәһен үткәреү өсөн ҡытай павильоны төҙөүгә 15 миллион доллар аҡса күсерә. Активтарының дөйөм суммаһы 8,3 миллиард доллар булған фонды аша Ли белем биреүҙе, һаулыҡ һаҡлауҙы һәм мәҙәниәтте үҫтереүгә 1,9 миллиард долларға тиң булған грант бирә (аҡсаларҙың яртыһы медицина уҡыу йорттарын һәм һаулыҡ һаҡлау өлкәһендә тикшеренеүҙәрҙе, 2/5 тирәһе — уҡыу йорттарын һәм белем биреү программаларын финанслауға тотонола)  .
Гонконг университетының Ли Кашин исемендәге медицина факультетыКембриджда Ли Кашин исемендәге рак тикшереү үҙәге, Бөйөк БританияЛи Кашин исемендәге медицина колледжы, Гонконгthumb|center|250pxthumb|center|250pxthumb|center|250px

 Проектары 

 Медицина һәм һаулыҡ һаҡлау 
 Гонконг университетының Ли Кашин исемендә медицина факультеты
 Ҡытай Гонконг университетының Ли Кашин исемендә медицина фәндәре институты
 Ли Кашин исемендә медицина колледжы (Гонконг)
 Уэльс Принцы дауаханаһының Ли Кашиндың клиникаһы (Гонконг)
 Шаньтоу университетының медицина колледжы
 Кембриджда Ли Кашин исемендә рак тикшереүҙәре үҙәге
 Стэнфорд университетының медицина мәктәбендә Ли Кашин исемендә уҡыу үҙәге
 Берклиҙа Калифорния университетының Ли Кашин исемендә биомедицина һәм медицина фәндәре үҙәге
 Берклиҙа Калифорния университетының Ли Кашин исемендә геном инженерия үҙәге
 Йель университетының көпшә күҙәнәге үҙәге
 Альберт университетында вирусология үҙәге 
 Изге Михаил дауаханаһында Ли Кашиндың белем институты (Торонто)


 Мәҙәниәт һәм белем алыу 
 Шаньтоу университеты
 Гуандун Технион технологик институты (Шаньтоу)
 Гонконг асыҡ университетының Ли Кашин исемендәге профессиональ һәм артабанғы белем алыу институты
 Гонконг политехник университетының Ли Кашин башняһы
 Чхёнкхон бизнес мәктәбе (Пекин)
 Сингапур менеджмент университетының Ли Кашин исемендә китапхана


 Социаль проектар 
 Социаль проектарға Гонконг халҡын саҡырырға эшләгән Love HK Your Way! социаль эшҡыуарлыҡ программаһы
 Социаль эшселәр һәм социаль проектар өсөн The March of Social Engineers гранттар программаһы 
 Гонконг фән һәм технология университетының студенттары араһында инновацияларҙы үҫтереү өсөн гранттар программаһы
 CAPE (Capital for Aboriginal Prosperity and Entrepreneurship Fund) фонды (индейҙар араһында социаль эшҡыуарлыҡтың Канада фонды) 
 Ҡытайҙа хоспистар һәм ҡаты йәрәхәтләнгәндәргә ярҙам иткән үҙәктәр Heart of Gold селтәре
 Project New Life программаһы (Ҡытайҙа аңҡау аралыуын төҙөтеү буйынса операциялар)
 Ҡытайҙа бала бүҫерен дауалау пррграммаһы
 Ҡытайҙың ауыл райондарында ҡатын-ҡыҙ лидерствоһын үҫтереү буйынса Project программаһы
 Гуандун провинцияһында ҡатын-ҡыҙ ағымын үҫтереү буйынса Love Ideas программаһы
 Тайпоу округында 2013 йылда төҙөлгән буддизм монастыре (Tsz Shan Monastery).
 Биомедицинала ҙур мәғлүмәттәр ҡулланыу программаһы

 Иҫкәрмәләр 

 Һылтанмалар 

 Рәсми сайт

Категория:Ҡытай ойошмалары
Категория:Гонконг ойошмалары
Категория:Ҡытайҙа социаль эшҡыуарлыҡ
Категория:Гонконгта социаль эшҡыуарлыҡ
Категория:Социаль инвесторҙар (ойошмалар)
Категория:Коммерцияға ҡарамаған ойошмалар
Категория:Социаль эшҡыуарлыҡ